# **Brodsko-posavska županija**

###### BRODSKO - POSAVSKA ŽUPANIJA

# **UPRAVNI ODJEL ZA GOSPODARSTVO**

Temeljem članka 3. i 5. ″Pravilnika o dodjeli subvencija, donacija i pomoći iz Proračuna Brodsko-posavske županije iz djelokruga Upravnog odjela za gospodarstvo“

(„Službeni vjesnik Brodsko-posavske županije“, broj 1/2017)

###### objavljuje

# **J A V N I P O Z I V**

## za dodjelu potpora proizvođačima namještaja iz Brodsko-posavske županije

## za pojedinačne nastupe na sajmovima u 2017. godini

1. **PREDMET JAVNOG POZIVA**

Predmet ovog Javnog poziva je dodjela bespovratnih potpora proizvođačima namještaja iz Brodsko-posavske županije temeljem ″Pravilnika o dodjeli subvencija, donacija i pomoći iz Proračuna Brodsko-posavske županije iz djelokruga Upravnog odjela za gospodarstvo“ („Službeni vjesnik Brodsko-posavske županije“, broj 1/2017), a s ciljem jačanja pozicije subjekata MSPO sektora na domaćem i inozemnom tržištu i omogućavanja širenja poslovanja.

Ukupna raspoloživa sredstva namijenjena za dodjelu potpora po ovom Javnom pozivu iznose 160.000,00 kuna, a planirana su u Proračunu Brodsko-posavske županije za 2017. godinu, Razdjel 003 Upravni odjel za gospodarstvo, Aktivnost A300001 Sajmovi i manifestacije.

Potpore koje se dodjeljuju na temelju ovog Javnog poziva su potpore male vrijednosti sukladno Uredbi Komisije EU br. 1407/2013 od 18. prosinca 2013. o primjeni članaka 107. i 108. Ugovora o funkcioniranju EU na *de minimis* potpore (Službeni list Europske unije L352/1).

1. **KORISNICI POTPORA**

Korisnici potpore po ovom Javnom pozivu mogu biti mikro, mali i srednji poduzetnici i to isključivo trgovačka društva i obrti koji su Zakonom o poticanju razvoja malog gospodarstva („Narodne novine“, br. 29/02, 63/07, 53/12 i 56/13) definirani kao subjekti malog gospodarstva, a registrirani su prema Nacionalnoj klasifikaciji djelatnosti NKD 2007. (″Narodne novine″, broj 58/07) za

* Područje C – Prerađivačka industrija
* Odjeljak 31 – Proizvodnja namještaja
* Skupina 31.0 – Proizvodnja namještaja
* Razred 31.01 – Proizvodnja namještaja za poslovne i prodajne prostore
* Razred 31.02 – Proizvodnja kuhinjskog namješta
* Razred 31.03 – Proizvodnja madraca
* Razred 31.09 – Proizvodnja ostalog namještaja za vlastite potrebe

1. **UVJETI ZA DODJELU POTPORE I PRIHVATLJIVI TROŠKOVI**

Zahtjev za dodjelu potpore mogu podnijeti mikro, mala i srednja trgovačka društva i obrti i to:

* koji imaju sjedište na području Brodsko-posavske županije,
* koji su u cijelosti u privatnom vlasništvu,
* koji imaju najmanje jednog zaposlenog,
* koji nemaju evidentiran dug po osnovi javnih davanja o kojima službenu evidenciju vodi Porezna Uprava,
* koji nemaju evidentiran dug prema Brodsko-posavskoj županiji
* koji su u skladu s odredbama o potporama male vrijednosti (Uredba Komisije EU br. 1407/2013 od 18. prosinca 2013. o primjeni članaka 107. i 108. Ugovora o funkcioniranju Europske unije na *de minimis* potpore),
* nad kojima nije otvoren stečajni postupak, postupak predstečajne nagodbe ili postupak likvidacije.

Potpore se dodjeljuju za izlaganje na domaćim i inozemnim sajmovima koji se održavaju u 2017. godini, a priznaju se i troškovi nastali prije objave ovog Javnog poziva, ali samo za sajmove održane u 2017. godini.

Prihvatljivi troškovi su:

* troškovi zakupa izložbenog prostora,
* troškovi uređenja i opremanja izložbenog prostora,
* troškovi izrade pisanog/tiskanog promidžbenog materijala direktno vezanog uz nastup na sajmu

Neprihvatljivi troškovi su:

* troškovi nabave potrošne robe,
* troškovi dnevnica, smještaja i prijevoza sudionika na sajmu,
* porez na dodanu vrijednost (PDV)

Intenzitet potpore može iznositi do maksimalno 50 % prihvatljivih troškova s tim da najviši iznos pojedinačne potpore po jednom zahtjevu može iznositi 15.000,00 kuna.

U slučaju da korisnik potpore stekne pravo na potporu u trenutku kada po ovom Javnom pozivu preostane manji iznos sredstava od zatraženog iznosa potpore, korisniku će se dodijeliti potpora u visini preostalog iznosa.

1. **POSTUPAK PODNOŠENJA ZAHTJEVA I POTREBNA DOKUMENTACIJA**

Zahtjev za dodjelu potpore s potrebnom dokumentacijom podnosi se Povjerenstvu za potpore kojeg imenuje Župan Brodsko-posavske županije, a putem Upravnog odjela za gospodarstvo Brodsko-posavske županije. Zahtjev se podnosi na propisanom obrascu (NAM BPŽ/17) koji se nalazi na web stranici Brodsko-posavske županije ([www.bpz.hr](http://www.bpz.hr)), a isti se može dobiti u Upravnom odjelu za gospodarstvo Brodsko-posavske županije ili na zahtjev poslati e-poštom.

Zahtjev za dodjelu potpore s potrebnom dokumentacijom podnosi se poštom ili se osobno predaje u pisarnici Brodsko-posavske županije na adresu:

**Brodsko-posavska županija**

**Upravni odjel za gospodarstvo**

**Petra Krešimira IV 1**

**35000 Slavonski Brod**

**Povjerenstvo za potpore proizvođačima namještaja**

**za pojedinačne nastupe na sajmovima u 2017. godini**

Uz Zahtjev, podnositelj prilaže sljedeću dokumentaciju:

* izjava o korištenim potporama male vrijednosti (prilaže i podnositelj zahtjeva koji do sada nije koristio potpore male vrijednosti),
* izvadak iz sudskog/obrtnog registra ne stariji od 30 dana od dana podnošenja zahtjeva
* potvrda Porezne uprave o nepostojanju duga po osnovi javnih davanja ne starija od 30 dana od dana podnošenja zahtjeva, osim ako im je odobrena odgoda plaćanja navedenih obveza sukladno posebnim propisima
* preslika obrasca JOPPD (stranica A i B) za prethodni mjesec i potvrda Porezne uprave o njegovom zaprimanju/izjava vlasnika obrta ako je jedini zaposleni u obrtu
* preslika dokumenta iz kojeg je vidljiv IBAN podnositelja zahtjeva
* predračun (ponuda) ili račun za troškove zakupa izložbenog prostora, uređenja i opremanja izložbenog prostora, izrade pisanog/tiskanog promidžbenog materijala direktno vezanog uz nastup na sajmu.

1. **POSTUPAK ODOBRAVANJA I NAČIN DODJELE POTPORE**

Povjerenstvo za dodjelu potpora razmatra podnesene zahtjeve s pripadajućom dokumentacijom te utvrđuje Prijedlog Odluke o dodjeli potpore podnositelju zahtjeva, a Odluku o dodjeli potpore donosi Župan. Pregled odobrenih potpora objavljuje se na mrežnim stranicama Brodsko-posavske županije.

S korisnikom potpore zaključuje se Ugovor o dodjeli potpore, a odobrena sredstva potpore isplaćuju se na IBAN korisnika potpore po potpisu Ugovora.

Ovaj Javni poziv otvoren je do iskorištenja sredstava, a najkasnije do 15. studenog 2017. godine.

1. **OSTALE INFORMACIJE**

Sve potrebne informacije kao i obrasci i dokumenti u svezi ovog Javnog poziva mogu se dobiti u Upravnom odjelu za gospodarstvo Brodsko-posavske županije (ured 300), Petra Krešimira IV 1, Slavonski Brod, tel. 035/216-232 i 035/216-233, e-mail: [gospodarstvo@bpz.hr](mailto:gospodarstvo@bpz.hr) i [aperko@bpz.hr](mailto:aperko@bpz.hr) .

KLASA: 403-01/17-01/24

URBROJ: 2178/1-04-17-1

Slavonski Brod, 17. veljače 2017.

### **BRODSKO-POSAVSKA ŽUPANIJA Obrazac NAM BPŽ/17**

# **UPRAVNI ODJEL ZA GOSPODARSTVO**

# **Z A H T J E V**

# **ZA DODJELU POTPORE PROIZVOĐAČIMA NAMJEŠTAJA**

# **IZ BRODSKO-POSAVSKE ŽUPANIJE ZA POJEDINAČNE NASTUPE**

# **NA SAJMOVIMA U 2017. GODINI**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. | | Naziv podnositelja prijave: |  | | | | | | | | | Oblik registracije:   1. Trgovačko društvo 2. Obrt | | |
| 2. | NKD 2007.  šifra djelatnosti: | | | | | | | | | | | | | |
| 3. | | Sjedište: |  | | | |  |  | |  |  |  |  | |
| Adresa | | | | Broj pošte | | | | | | Mjesto | |
| 4. | | Odgovorna osoba: |  | | | | | | | | | | | |
| 5. | | Telefon: |  | | | 6. | | | OIB podnositelja prijave: | | | | | |
| GSM: |  | | |
| E-mail: |  | | |
| 7. | | IBAN: | HR | | | | | | | | | | | |
| 8. | | Poslovna banka: |  | | | | | | | | | | | |
| 9. | | Broj zaposlenih: | 31.12.2014. | | 31.12.2015. | | | | | | | | | 31.12.2016. |
|  | |  | | | | | | | | |  |
| 10. | | Ukupni prihodi po godinama (u kn): | 2014. | | 2015. | | | | | | | | | 2016. |
|  | |  | | | | | | | | |  |
| 11. | | Naziv sajma/manifestacije za koji/u se traži potpora, kratki opis, mjesto i vrijeme održavanja |  | | | | | | | | | | | |
| 12. | | Namjena (svrha) potpore  i specifikacija (u kn):  (potpora može iznositi max. 50 % prihvatljivih troškova, a najviše do 15.000,00 kn bez PDV-a) | 1. Zakup izložbenog prostora – 2. Uređenje izložbenog prostora – 3. Promidžbeni materijal - | | | | | | | | | | | |
| 13. | | Ukupni traženi iznos potpore (u kn): | |  | | | | | | | | | | |
| 14. | | Udio vlastitih sredstava (u kn): | |  | | | | | | | | | | |

U \_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_ 2017. godine Podnositelj prijave \_\_\_\_\_\_\_\_\_\_\_\_\_\_\_\_\_\_\_\_\_\_\_

Pod materijalnom i krivičnom odgovornošću podnositelj zahtjeva svojim potpisom jamči za istinitost navedenih podataka.

**Izjava**

**o korištenim državnim potporama male vrijednosti**

**Potpora male vrijednosti** po pojedinom poduzetniku ne smije premašiti iznos od 200.000 EUR, odnosno u sektoru cestovnog prometa ne smije premašiti iznos od 100.000 EUR u kunskoj protuvrijednosti prema srednjem tečaju Hrvatske narodne banke na dan isplate i to u razdoblju od tri fiskalne godine od strane bilo kojeg davatelja državne potpore.

|  |  |
| --- | --- |
| Ime i prezime obrtnika/poduzetnika: |  |
| Naziv tvrtke: |  |
| Adresa tvrtke: |  |
| U 2015.godini: | |  |  |  |  | | --- | --- | --- | --- | | Nazivi državnih tijela ili pravnih osoba koje su odobrile potpore malih vrijednosti:  1. | Namjene ili projekti za koje su odobrene potpore: | Iznosi potpora u  kunama: | Datumi dodjele potpora: | | 2. |  |  |  | | 3. |  |  |  | | 4. |  |  |  | | 5. |  |  |  | |
| U 2016. godini: | |  |  |  |  | | --- | --- | --- | --- | | Nazivi državnih tijela ili pravnih osoba koje su odobrile potpore malih vrijednosti:  1. | Namjene ili projekti za koje su odobrene potpore: | Iznosi potpora u  kunama: | Datumi dodjele potpora: | | 2. |  |  |  | | 3. |  |  |  | | 4. |  |  |  | | 5. |  |  |  | |
| U 2017. godini: | |  |  |  |  | | --- | --- | --- | --- | | Nazivi državnih tijela ili pravnih osoba koje su odobrile potpore malih vrijednosti:  1. | Namjene ili projekti za koje su odobrene potpore: | Iznosi potpora u  kunama: | Datumi dodjele potpora: | | 2. |  |  |  | | 3. |  |  |  | | 4. |  |  |  | | 5. |  |  |  | |
| Iznos ukupno primljenih potpora – u kunama: |  |

Izjavu su obavezni ispuniti i potpisati i prijavitelji koji do sada nisu koristili državne potpore male vrijednosti. Pod materijalnom i krivičnom odgovornošću davatelj izjave svojim potpisom jamči za istinitost navedenih podataka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto i datum izjave) (potpis i pečat tvrtke/obrta)